《呈宋思叔县丞》
宋代·孔平仲

宋君吾未识，名誉素讲闻。海上一邂逅，欢然如故人。

相交但数语，所见已终身。固非轻许与，亦有白头新。

之官颇迫促，折柳长亭春。驰情自今始，怅望西南云。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。